Diari Oficial de la Generalitat Valenciana


Sumari del DOGV 1811, del 24-06-1992 (1992/825253)

ORDRE de 6 de maig de 1992, de la Conselleria de Cultura, Educació i Ciència, per la qual es formalitza l'autorització dels actuals centres docents privats d'Educació General Bàsica per a impartir l'Educació Primària.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/05/06/(2)/dof/vci/html**

### Dades del document

Número de DOGV
:   1811

Data del DOGV
:   24-06-1992

Secció del DOGV
:   DISPOSICIONS GENERALS

Número del document
:   1992/825253


Data del document
:   06-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de maig de 1992, de la Conselleria de Cultura, Educació i Ciència, per la qual es formalitza l'autorització dels actuals centres docents privats d'Educació General Bàsica per a impartir l'Educació Primària.  
La Llei Orgànica 1/1990, de 3 d'octubre, d'Ordenació General del Sistema Educatiu (BOE núm. 238, de 4 d'octubre) ha estat desplegada, entre altres, pel Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu (BOE núm. 151, de 25 de juny) i pel Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris (BOE núm. 152, de 26 de juny).  
L'article 3 de la Llei Orgànica 1/1990, de 3 d'octubre, d'Ordenació General del Sistema Educatiu, disposa que els ensenyaments de règim general s'ordenaran en: Educació Infantil Educació Primària, Educació Secundària, Formació Professional de grau superior i Educació Universitària.  
La disposició addicional vuitena, punts 1, 2 i 3, de la Llei Orgànica 1/1990 i les disposicions transitòries segona i tercera, punts 1, 2 i 3, del Reial Decret 1004/1991 assenyalen que els centres docents privats d'Educació General Bàsica que disposen de l'autorització o classificació definitiva, en virtut de les normes anteriors a aquesta llei, adquiriran automàticament la condició de centres autoritzats per a impartir els corresponents nivells educatius actuals fins a la supressió d'aquests; així mateix, els esmentats centres es consideren autoritzats per a impartir l?educació primària, atenent quant al nombre d'unitats, als termes de la seua autorització, i l?eficàcia de l'autorització per a impartir l?Educació Primària es farà efectiva a partir de la implantació d'aquesta, segons que regula el Reial Decret 986/1991, de 14 de juny.  
La disposició transitòria primera, punts 5 i 6, de la Llei Orgànica 1/1990, de 3 d'octubre i la disposició transitòria cinquena, punts 4 i 5, del Reial Decret 1004/1991, de 14 de juny, estableixen que aquells centres privats d'Educació General Bàsica que no tinguen autorització o classificació definitiva podran impartir l?Educació General Bàsica fins que aquesta no siga suprimida, i l?Educació Primària només durant el termini de cinc anys des de l?entrada en vigor de l?esmentada llei orgànica, i, concretament, fins al començament del curs 1995/1996. Una vegada transcorregut el termini assenyalat, els centres que no hagen realitzat les adaptacions pertinents deixaran de tenir la condició de centres autoritzats per tal d'impartir els ensenyaments establerts en la Llei Orgànica 1/1990.  
Tal com disposa l'article 2.1 del Reial Decret 1004/1991, els centres que imparteixen ensenyaments de règim general tindran com a denominació genèrica la corresponent als ensenyaments per als quals estiguen autoritzats.  
En aplicació del que estableix l'article 21 en relació amb l'article 20 punt a), ambdós del reial decret pel qual es fixen els requisits mínims, els centres d'Educació Primària tindran com a màxim 25 alumnes per unitat escolar. No obstant això, i com assenyala l'article 17.3 del Reial Decret 986/1991, les administracions educatives podran adaptar el calendari d'aplicació del nombre màxim de 25 alumnes per aula en els cursos de l?Educació Primària, d'acord amb la pròpia planificació i dins de l?àmbit temporal de deu anys establert per la Llei Orgànica 1/1990, de 3 d'octubre, excepció dels centres privats no finançats amb fons públics, que hauran d'assolir el nombre màxim d'alumnes per aula en el termini de deu anys des de l?entrada en vigor de la Llei Orgànica d'Ordenació General del Sistema Educatiu.  
A l?empara del que disposen els articles 6, 7 i 8 del Reial Decret 74811363, pel qual s'aprova el calendari d'aplicació de la nova ordenació del sistema educatiu, durant els anys acadèmics 1992-93, 1993-94 i 1994-95 s'implantaran, amb caràcter general, el primer cicle de l?Educació Primària, els cicles segon i tercer de l?Educació Primària, i el primer cicle de l?educació secundària Obligatòria, respectivament, i s'extingiran els ensenyaments corresponents als cursos 1r i 2n, d'Educació General Bàsica, els cursos 3r, 4t, 5è i 6è de l?Educació General Bàsica, i els cursos 7è i 8è, de l?Educació General Bàsica, respectivament.  
A més de tot el que s'ha exposat, els concerts educatius vigents subscrits amb els centres d'Educació General Bàsica han de modificar-se l'any acadèmic 1992-93, quant als ensenyaments objecte del concert, d'acord amb el que disposa l'article 52 del Reial Decret 986/1991. Amb la qual cosa també es fa necessari que, prèviament, els centres queden formalment autoritzats per a impartir l'Educació Primària i també l'Educació General Bàsica fins a l'extinció, mitjançant la conversió en centres d'Educació Primària.  
Atenent la necessitat que tot allò que queda recollit en els paràgrafs anteriors d'aquesta disposició s'ha de fer efectiu mitjançant un acte administratiu exprés; vistes la Llei Orgànica 8/1985, de 3 de juliol, Reguladora del Dret a l?Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris; el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu; el Decret 115/1990, de 15 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana i les altres disposicions de general aplicació, i en virtut de les atribucions que m'han estat conferides per l'article 35 de la Llei de Govern Valencià,  
ORDENE  
Primer  
Es modifica la denominació genèrica dels actuals centres docents privats d'Educació General Bàsica, que d'ara endavant serà la de «centre d'Educació Primària».  
Segon  
S'autoritza els centres docents privats que disposen d'autorització o classificació definitiva, inclosos en l'annex I d'aquesta disposició, per a impartir els ensenyaments d'Educació General Bàsica fins a l?extinció d'aquests, segons el calendari aprovat pel Reial Decret 986/1991; i els ensenyaments d'Educació Primària, a mesura que s'implanten, en aplicació del que estableix la disposició addicional vuitena punts 1, 2 i 3 de la Llei Orgànica 1/1990, de 3 d'octubre, d'Ordenació General del Sistema Educatiu i les disposicions transitòries segona i tercera punts 1, 2 i 3 del Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris.  
Tercer  
En aplicació del que estableix la disposició transitòria primera, punts 5 i 6, de la Llei Orgànica 1/1990, de 3 d'octubre, i 1.3 disposició transitòria cinquena, punts 4 i 5, del Reial Decret 1004/1991, de 14 de juny, s'autoritzen els centres docents privats que no tenen autorització o classificació definitiva inclosos en l'annex II d'aquesta disposició per a fer els ensenyaments d'Educació General Bàsica fins a l?extinció d'aquesta, segons el calendari aprovat pel Reial Decret 986/1991; i els ensenyaments de Educació Primària, a mesura que s'implanten i fins al començament del curs escolar 1995/1996. En l?esmentada data i sense necessitat que es done cap acte administratiu, quedarà automàticament extingida la seva autorització de funcionament, en virtut d'allò establert en la disposició transitòria primera, punt 6, de la Llei Orgànica 1/1990, de 3 d'octubre, i la disposició transitòria cinquena, punt 5, del Reial Decret 1004/1991, de 14 de juny; de la qual cosa se'n prendrà nota en el Registre de Centres Docents, tret que abans que transcórrega el termini establert, hagen adquirit la condició de centres autoritzats o classificats definitivament, o s'haja acordat l?extinció progressiva de l'autorització.  
Quart  
La capacitat màxima del centre serà la fixada per a cadascun d'aquells en els annexos I i II d'aquesta ordre. El seu compliment, però, no serà obligatori fins que no acabe la implantació de l'exigència d'una ratio màxima de 25 alumnes per unitat escolar, havent de respectar, no obstant això, la relació alumnes/unitat en els cursos en què aquesta siga preceptiva i de la manera que ha quedat establert en l?Ordre de 17 de febrer de 1992, de la Conselleria de Cultura, Educació i Ciència (DOGV de 26.03.92), i en les normes de general aplicació.  
Cinquè  
Quant al que disposa aquesta ordre escaurà la preceptiva inscripció en el Registre de Centres Docents de la Comunitat Valenciana.  
DISPOSICIO FINAL  
Aquesta ' ordre entrarà en vigor a l?inici del curs escolar 1992-93.  
València, 6 de maig de 1992.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI